Aga tegelikult on traagiline, kui palju informatsiooni selles tsüklis kaduma läheb ja kui tõsiselt neid morfeerunud "teadusuudiseid" siiski võetakse. Tehnoloogia ja vaimsete võimete seoseid teadlased loomulikult uurivad ja on olemas tulemusi, mis neid seoseid leiavad, aga me pole näinud ühtegi teadustööd, mis näitaks, et  tehnoloogia kasutamine oleks tõepoolest ohtlik meie mõtlemisele või mälule. Mis viisil saab tehnoloogia mõjutada loogikat, see on juba müstika! Nii nagu meie vastavast kirjandusest aru saame, muudavad meie aju kõik läbielatud kogemused ja mõeldud mõtted, sealhulgas Google'i kasutamine ja  Twilighti novellide lugemine. Selles pole iseenesest midagi üllatavat ega murettegevat.